на сертификатите и ЕЗДВ, издадени съответно по член 39 и член 41, важните данни във връзка с електронните подписи, електронните печати, времевите печати и електронния обмен се съхраняват от ТRACES и националните системи на държавите членки за срок от най-малко 3 години.
 2.
 Личните данни от сертификатите и ЕЗДВ, посочени в параграф 1, се съхраняват от ТRACES и националните системи на държавите членки за срок от не повече от 10 години.
 3.
 Личните данни от уведомления за засичания EUROPHYT, посочени в член 33, параграф 2, се съхраняват от ТRACES за срок от не повече от 10 години.
 Член 43
 Списък на единиците за контрол
 Всяко звено за контакт на мрежата ТRACES поддържа и актуализира в ТRACES списъка на единиците за контрол, които неговата държава членка е определила за целите на ТRACES.
 Член 44
 Списък на граничните контролни пунктове и контролните пунктове
 1. Всяко звено за контакт на мрежата ТRACES поддържа и актуализира в ТRACES списъка на граничните контролни пунктове и контролните пунктове, които неговата държава членка е определила съответно по член 59, параграф 1 и член 53, параграф 2 от Регламент (ЕС) 2017/625 с цел извършване на официален контрол на една или повече категории животни и стоки, указани в член 47, параграф 1 от посочения регламент.
 2. Звеното за контакт, посочено в параграф 1 от настоящия член, въвежда в ТRACES информация относно всеки определен граничен контролен пункт и контролен пункт, като използва:
 а)
 формàта, определен в приложение I към Регламент за изпълнение (ЕС) 2019/1014 на Комисията (35), за предоставяне на информацията, посочена в член 60, параграф 1 от Регламент (ЕС) 2017/625;
 б)
 съкращенията и спецификациите, съдържащи се в приложение II към посочения регламент за изпълнение.
 Член 45
 Списък на предприятията
 1. Всяко звено за контакт на мрежата на ТRACES поддържа и актуализира в ТRACES следните списъци на предприятия:
 а)
 предприятия за фуражи и храни, които неговата държава членка е одобрила в съответствие с член 6, параграф 3 от Регламент (ЕО) No 852/2004;
 б)
 обработващи странични животински продукти или производни продукти предприятия, инсталации и оператори, които неговата държава членка е одобрила в съответствие с член 47 от Регламент (ЕО) No 1069/2009.
 2. Звеното за контакт, посочено в параграф 1, въвежда в ТRACES информация за всяко едно от предприятията, посочени в този параграф, като използва техническите спецификации за формàта на списъците на предприятия, предоставени от Комисията.
 3. Комисията съдейства на държавите членки при изготвяне на списъците, посочени в параграф 1, предоставени на разположение на обществеността посредством интернет страницата на ТRACES.
 Член 46
 Мерки при извънредни ситуации за ТRACES и националните системи на държавите членки в случай на планирана или извънпланова липса на достъп
 1. Звената за контакт на мрежата на ТRACES поддържат публично хранилище в интернет, съдържащо образец с възможност за попълване за всички документи, които могат да бъдат издадени в ТRACES или в националните системи на държавите членки в съответствие с настоящия регламент.
 2. Когато националната система на една държава членка, ТRACES или някоя от техните функции е недостъпна в течение на повече от един час, ползвателите могат да използват разпечатан